title: 2006/38/ES: Sklep Komisije z dne  22. decembra 2005  o spremembi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklenih žičnatih vrvi in kablov s poreklom, med drugim, iz Indije

text:
               26.1.2006

               SL

               Uradni list Evropske unije

               L 22/54

      SKLEP KOMISIJE

   z dne 22. decembra 2005
   o spremembi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklenih žičnatih vrvi in kablov s poreklom, med drugim, iz Indije
   (2006/38/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe
   po posvetovanju s svetovalnim odborom,
   ob upoštevanju naslednjega:
   A.   PREJŠNJI POSTOPEK

               (1)

               Avgusta 1999 je Svet z Uredbo (ES) št. 1796/1999 (2) uvedel dokončno protidampinško dajatev na uvoz jeklenih vrvi in kablov („zadevni izdelek“) s poreklom, med drugim, iz Indije.

               (2)

               S Sklepom 1999/572/ES (3) je Komisija sprejela cenovno zavezo indijske družbe Usha Martin Industries & Usha Beltron Ltd. Ta družba se je medtem preimenovala in je zdaj znana kot Usha Martin Ltd („UML“). Sprememba imena nikakor ni vplivala na dejavnosti družbe.

               (3)

               Zato sta bila uvoz v Skupnost zadevnega izdelka indijskega porekla, ki ga je proizvedla družba UML ali katera koli druga povezana družba, in vrste, ki jih zaveza zajema („izdelek, ki ga zaveza zajema“), izvzeta iz dokončnih protidampinških dajatev.

               (4)

               V zvezi s tem je treba opomniti, da določene vrste jeklenih žičnatih vrvi, ki jih trenutno proizvaja UML, v obdobju preiskave niso bile izvožene v Skupnost, kar je privedlo do uvedbe dokončnih protidampinških ukrepov in zato niso zajete v izvzetje, ki jo omogoča zaveza. Tako so bile take jeklene žičnate vrvi zavezane plačilu protidampinške dajatve pri vstopu v prosti promet v Skupnosti.

               (5)

               Novembra 2005, po pregledu zaradi izteka ukrepa v skladu s členom 11(2) osnovne uredbe, je Svet z Uredbo (ES) št. 121/2006 (4) sklenil, da se protidampinški ukrepi, ki so se uporabljali za uvoz zadevnega izdelka s poreklom, med drugim, iz Indije, ohranijo.

         B.   KRŠITVE ZAVEZE
   1.   Obveznosti družb z zavezami

               (6)

               Zaveza, ki jo je ponudila družba UML, jo zavezuje (in vse povezane družbe po svetu), da, med drugim, izvaža zadevni izdelek, ki ga zaveza zajema, prvemu neodvisnemu kupcu v Skupnosti po določenih najnižjih ravneh uvozne cene („NUC“), določene v zavezi, ali nad njimi. Te ravni cene odpravljajo škodljive učinke dampinga. V primeru nadaljnje prodaje povezanega uvoznika prvemu neodvisnemu kupcu v Skupnosti morajo biti cene pri nadaljnji prodaji zadevnega izdelka, ki ga zaveza zajema, po ustreznih prilagoditvah prodajnih, splošnih in administrativnih stroškov in razumnega dobička, prav tako na ravneh, ki odpravljajo škodljive učinke dampinga.

               (7)

               V okviru zaveze je družba UML obvezana, da Komisiji predloži redne in podrobne informacije v obliki četrtletnega poročila o svoji prodaji (in nadaljnji prodaji svojih povezanih strank v Skupnosti) zadevnega izdelka s poreklom iz Indije v Skupnost. Namen takih poročil je vključiti izdelke, zajete v zavezi, ki imajo koristi od izvzetja od protidampinške dajatve, kakor tudi tiste vrste jeklenih žičnatih vrvi, ki jih zaveza ne zajema in ki so zato zavezane plačilu protidampinške dajatve.

               (8)

               Če ni drugače navedeno, Komisija domneva, da so predložena poročila o prodaji družbe UML (in poročila o nadaljnji prodaji povezanih družb, ustanovljenih v Skupnosti) in vsi v njem navedeni podatki popolni, izčrpni in pravilni.

               (9)

               Družba UML je tudi potrdila, da je glede na izvzetje od protidampinških dajatev, ki jih zaveza omogoča, tako izvzetje možno le s predložitvijo „računa na podlagi zaveze“ carinskim službam Skupnosti. Poleg tega se je družba zavezala, da takih računov na podlagi zaveze ne bo izdajala za prodajo tistih vrst zadevnega izdelka, ki jih zaveza ne zajema in ki so zato zavezane plačilu protidampinške dajatve.

               (10)

               Pogoj zaveze je tudi, da se pogoji in določbe, ki izhajajo iz nje, uporabljajo za vse povezane družbe UML po svetu.

               (11)

               Za potrebe zagotovitve skladnosti z zavezo se je družba UML prav tako strinjala, da bo zagotovila vse informacije, ki so za Komisijo pomembne, in dovolila preveritvene obiske na kraju samem v svojih prostorih in v prostorih povezanih družb za preveritev točnosti in verodostojnosti predloženih podatkov v navedenih četrtletnih poročilih.

               (12)

               Glede na to so bili opravljeni preveritveni obiski v prostorih UML v Indiji in v prostorih povezanih družb UML v Dubaju, in sicer v prostorih družbe Brunton Wolf Wire Ropes FZE („BWWR“).

         2.   Rezultati preveritvenih obiskov družbe UML

               (13)

               Preveritev računovodske evidence družbe je pokazala, da znatna količina zadevnega izdelka, ki ga zaveza ne zajema, ni bila vključena v četrtletno poročilo o prodaji, predloženo Komisiji. Poleg tega je družba UML zadevno blago prodala svojemu povezanemu uvozniku v Združenem kraljestvu in na Danskem in ga dodala na račune na podlagi zaveze.

               (14)

               Dejstvo, da je družba zadevno prodajo izpustila v poročilih o prodaji in jo napačno dodala na račune na podlagi zaveze, pomeni kršitve zaveze.

         3.   Rezultati preveritvenih obiskov družbe BWWR

               (15)

               Najprej je treba opomniti, da je končna jeklena žičnata vrv, ki jo proizvaja družba BWWR, šla sprva skozi dve glavni fazi proizvodnje, namreč (i) določeno število posameznih jeklenih vrvi se najprej zvije v tako imenovano „pramenasto žico“, in (ii) določeno število takih pramenastih žic, sestavljenih iz posameznih jeklenih vrvi, se nato zvije skupaj v obliko končne jeklene žičnate vrvi.

               (16)

               Pri pregledu v prostorih družbe BWWR je bilo ugotovljeno, da je družba UML znatne količine pramenaste žice indijskega porekla prodala družbi BWWR in da je slednja to pramenasto žico predelala v jekleno žičnato vrv, in nekaj jih je bilo nato prodanih v Skupnost in izvoženih, kot da so s poreklom iz Združenih arabskih emiratov („ZAE“).

               (17)

               Glede na ta proces predelave se je zdelo potrebno proučiti vprašanje glede porekla jeklene žičnate vrvi, ki jo je družba BWWR prodala v Skupnost. Zato se je upošteval člen 22 Uredbe Sveta (EGS) št. 2913/92 (5) z dne 12. oktobra 1992 o carinskem zakoniku Skupnosti („carinski zakonik Skupnosti“), ki določa, da se pravilo o nepreferencialnem poreklu blaga ne uporablja za ukrepe, kot so tarifni ukrepi, določeni s posebnimi določbami Skupnosti na področju blagovne menjave, kot so protidampinški ukrepi.

               (18)

               Določbe v zvezi z določitvijo nepreferncialnega porekla izdelkov, proizvodnja katerih zajema več kot eno državo, so določene v členih 24 in 25 carinskega zakonika Skupnosti in členih 35 in 39 Uredbe Komisije (EGS) št. 2454/93 (6) o določbah za izvajanje carinskega zakonika Skupnosti. Kar zadeva koncept „zadnja bistvena predelava“ iz člena 24 carinskega zakonika Skupnosti v primeru jeklenih žičnatih vrvi, se šteje, da je ta izdelek šel skozi zadnjo bistveno predelavo ali obdelavo, ko je uvrščen pod 4-mestno tarifno številko harmoniziranega sistema („4-mestna številka“) za razliko od 4-mestne številke, kamor so bili uvrščeni materiali, uporabljeni pri izdelavi tega izdelka.

               (19)

               Glede na zgoraj navedeno predelava indijske pramenaste žice, ki se uvršča pod 4-mestno številko 73.12, v jekleno žičnato vrv, ki se ravno tako uvršča pod 4-mestno številko 73.12, ne dodeli porekla Združenih arabskih emiratov za ta končni izdelek, v tem primeru jeklene žičnate vrvi, temveč ohrani indijsko poreklo.

               (20)

               Tako se za jekleno žičnato vrv, ki jo je prodala družba BWWR in je bila narejena iz pramenaste žice indijskega porekla, šteje, da je indijskega porekla in mora biti zato predmet trenutnih protidampinških ukrepov, ki se uporabljajo za uvoz s poreklom iz Indije. Zato so ti izdelki bodisi predmet pogojev zaveze bodisi zavezani protidampinškim dajatvam pri vstopu v prosti promet v Skupnosti, če se ne uvrščajo v katero koli drugo kategorijo, ki jo zajema zaveza.

               (21)

               Ugotovljeno je bilo tudi, da zadevne jeklene žičnate vrvi, za katere velja, da so indijskega porekla, in jih je družba BWWR prodala v Skupnost, niso bile navedene v četrtletnih poročilih o prodaji, ki so jih družba UML ali njene povezane družbe predložile Komisiji, prav tako pri uvozu za prosti promet v Skupnosti niso bile deklarirane, kot da so indijskega porekla. Ker ni na voljo računa na podlagi zaveze, to pomeni, da bi moral biti tak uvoz zadevnega izdelka v Skupnost iz Dubaja, za katerega velja, da je indijskega porekla, zavezan plačilu protidampinške dajatve pri vstopu v prosti promet v Skupnosti.

               (22)

               Poleg tega je bilo ugotovljeno, da so bile take jeklene žičnate vrvi indijskega porekla, ki so bile proizvedene v Dubaju, prodane na trg Skupnosti pod ustreznim NUC, določenim v zavezi družbe UML za zadevne jeklene žičnate vrvi.

               (23)

               Tako je bila glede na zgornje ugotovitve družba UML obveščena o bistvenih dejstvih in premislekih, na podlagi katerih je Komisija nameravala umakniti sprejetje zaveze in namesto tega uvesti dokončno protidampinško dajatev. Odobren je bil rok za podajo pisnih stališč in ustne utemeljitve. Tako je družba UML dala pripombe pisno in ustno.

         4.   Stališča
   (a)   Kršitve obveznosti poročanja

               (24)

               V zvezi z vprašanjem zadevnega izdelka, ki ga je družba UML izvozila, ni pa ga navedla v četrtletnih poročilih o prodaji, je bilo zapisano, da je bilo to blago kljub dejstvu, da so bili za zadevno blago izdani računi na podlagi zaveze, uvoženo v Skupnost v okviru postopka aktivnega oplemenitenja in je bodisi pozneje vstopilo v prosti promet v Skupnosti in je bila plačana protidampinška dajatev ali pa je bilo ponovno izvoženo iz Skupnosti. Zato je družba trdila, da je bilo blago iz poročil o prodaji izpuščeno zaradi stvarne napake in da ni bila povzročena škoda ter da ni prišlo do znatne kršitve.

               (25)

               V podporo tej utemeljitvi je družba UML navedla, da je prvotni cilj zaveze zagotoviti, da se blago prodaja po stopnjah, ki odpravljajo škodljiv učinek. V zvezi s tem je družba trdila, da je, ker je v celoti izpolnila navedene pogoje, točnost poročil o prodaji drugotnega pomena. Po mnenju družbe UML je bilo bistvo zaveze doseženo tudi v primeru, ko so izdelki, ki jih zaveza ne zajema, dodani na račun na podlagi zaveze, če je nazadnje protidampinška dajatev bila plačna ali je bilo blago ponovno izvoženo iz Skupnosti. Stališče družbe UML je zato bilo, da se ni pojavila nobena sprememba statusa quo trga Skupnosti zaradi njene dejavnosti v zvezi s tem ali dejavnosti njenih povezanih družb v Skupnosti.

               (26)

               Kot odgovor na to utemeljitev se tudi Komisija strinja, da je namen vsake zaveze odpraviti škodljive učinke dampinga. Vendar pa se ne strinja, da je obveza zagotoviti točna poročila o prodaji ali vključitev blaga, ki ga zaveza ne zajema, na račune na podlagi zaveze drugotnega ali podrejenega pomena glede na vse ostale določbe zaveze. Komisija lahko učinkovito spremlja zavezo in določi, ali so pogoji izpolnjeni in škodljivi učinki dampinga odpravljeni le, če ima na razpolago vse podrobnosti o prodaji zadevnega izdelka v Skupnost. Če so poročila o prodaji nepopolna ali netočna, to vzbuja dvom, ali družba izpolnjuje celotno zavezo. Skladnost s formalnostmi, navedenimi v poročilu, se mora zato obravnavati kot del osnovnih obveznosti zadevnih družb, saj namen teh formalnosti ni le poenostaviti upravne postopke, ampak so te potrebne tudi za pravilno delovanje celotnega sistema zavez.

               (27)

               Na podlagi tega se lahko sklene, da glede vprašanja, ali se je na trgu Skupnosti ohranil status quo (in implicitno, ali je bila industriji Skupnosti povzročena škoda), velja, da kršitve obveznosti poročanja ogrožajo učinkovitost sistema zavez, to je sistema, vzpostavljenega predvsem za zaščito proizvajalcev jeklenih žičnatih vrvi Skupnosti pred škodljivim dampingom. Nepopolna in nezanesljiva poročila tudi vzbujajo dvome o tem, ali so bile vsebinske določbe zaveze skladne, in Komisiji tudi onemogočajo, da določi, ali so bile izpolnjene vse obveznosti družbe. Zato mora Komisija takšne kršitve šteti kot škodljive za proizvajalce Skupnosti.

               (28)

               Poleg tega morajo družba UML in njene povezane družbe po svetu v skladu z zavezo spoštovati različne določbe zaveze in sprejeti učinkovite ukrepe, da zagotovijo, da so te določbe skladne. V tem primeru niso bili opravljeni notranja preverjanja in postopki, potrebni za zagotovitev, da družba UML v celoti izpolnjuje svoje obveznosti v skladu s pogoji zaveze.

               (29)

               Tako utemeljitve, ki jih je predložila družba v zvezi s formalnostmi glede poročila, ne spremenijo stališča Komisije, da je bila zaveza kršena.

         (b)   Sorazmernost

               (30)

               Opozorjeno je bilo tudi, da mora obstajati razumna povezava med ukrepom, ki ga sprejmejo institucije Skupnosti v okviru tega sistema cenovnih zavez za zadevni izdelek s poreklom iz Indije, in cilji teh ukrepov (tj. sorazmernost).

               (31)

               Kar zadeva vprašanje sorazmernosti, je treba najprej poudariti, da se v skladu s členom 8(7) osnovne uredbe neizpolnjevanje obveznosti glede zagotovitve pomembnih informacij (tj. neizpolnjevanje vseh zahtev poročanja) šteje za kršitev zaveze. Poleg tega je treba v skladu s členom 8(9) osnovne uredbe dokončno dajatev uvesti v primeru kršitve zaveze. Iz teh členov je jasno razvidno, kakšen je pomen obveznosti poročanja. To je tudi poudarjeno z jasnim in natančnim jezikom same zaveze, v kateri so določene vse obveznosti poročanja.

               (32)

               Ta pristop je potrdila tudi sodna praksa Sodišča prve stopnje, ki je odločilo, da je pri vsakršni kršitvi katerih koli zavez upravičen umik sprejetja zaveze (7).

               (33)

               Tako utemeljitve, ki jih je predložila družba UML v zvezi s sorazmernostjo, ne spremenijo stališča Komisije, da je bila zaveza kršena.

         (c)   Država v razvoju

               (34)

               Družba UML je tudi trdila, da je treba dejstvu, da je proizvajalec izvoznik s sedežem v Indiji, torej v državi v razvoju, kot je opredeljena v skladu s členom 15 Protidampinškega sporazuma STO, nameniti „posebno pozornost“ in zaradi tega Komisija ne sme umakniti sprejetja zaveze, saj je opustitev zadevne prodaje iz poročil pomenila „prvo manjše neizpolnjevanje zaveze“.

               (35)

               Glede vprašanja, ali je dejstvo, da ima družba UML sedež v državi v razvoj, razlog, da Komisija ne umakne sprejetja zaveze družbe, je treba opozoriti, da je UML matična družba večnacionalne skupine družb in ena največjih proizvajalk zadevnega izdelka na svetu. Glede na pričakovano usposobljenost upravljanja in strukture skupine UML, kar je ugotovila Komisija pri svojih preveritvenih obiskih, ne more biti sprejeta trditev, da bi upoštevanje zahtev glede poročanja lahko družbi povzročilo kakršne koli težave. Poleg tega mora družba, če ponudi zavezo, zagotoviti, da je posledično sposobna ravnati v skladu z obvezami, ki izhajajo iz zaveze. Zato se utemeljitve družbe o tem vprašanju zavrnejo.

         (d)   Nepreferencialno poreklo za namene uvoza

               (36)

               Kar zadeva vprašanje porekla jeklenih žičnatih vrvi, uvoženih v Skupnost iz Dubaja in izdelanih iz pramenaste žice s poreklom iz Indije, je družba UML trdila, da zadevno blago v zadnji stopnji predelave ni ohranilo indijskega porekla (tj. zavijanje in končna faza predelave pramenaste žice v jekleno žičnato vrv), ampak mu je bilo poreklo dodeljeno na podlagi teh končnih postopkov.

               (37)

               V zvezi s tem je družba UML trdila, da je Komisija ravnala napačno, ko se je opirala na spremembe 4-mestne številke, kot da je edini odločilni dejavnik za nepreferencialno poreklo. Nadalje je družba UML trdila, da je v skladu s členom 24 in 25 carinskega zakonika Skupnosti sprememba 4-mestne številke le en dejavnik, ki se je upošteval, in ni nujno odločilen, ker je dodana vrednost na kraju samem uvožene surovine prav tako pomembno vprašanje. V zvezi s tem je družba trdila, da je dodana vrednost v Dubaju presegla 25 %. Družba UML je tudi opozorila, da je bila določitev porekla blaga s sklicevanjem na spremembe (ali nespremembe) 4-mestne številke izhodišče pri trenutnih pogajanjih Skupnosti o pravilih o poreklu blaga s STO in „… še neveljavni zakonodaji Skupnosti“.

               (38)

               Družba UML je tudi navedla, da ni bila seznanjena s pravili o nepreferncialnem poreklu in da je v času postavitve tovarne v Dubaju leta 2003 uprava skupine v Dubaju in Indiji predvidevala, da bodo jeklene žičnate vrvi, proizvedene v Dubaju iz pramenaste žice indijskega porekla, prevzele poreklo Združenih arabskih emiratov.

               (39)

               Glede na utemeljitve družbe UML o poreklu zadevnih izdelkov, izvoženih v Skupnost iz Dubaja, želi Komisija najprej poudariti, da je pri nepreferencialnem poreklu za določitev porekla blaga, v proizvodnjo katerega sta bili vključeni dve ali več držav, v resnici odločilen koncept „zadnja bistvena predelava“. Vendar je splošno merilo zadnje bistvene predelave izraženo na enega od naslednjih načinov, namreč (i) po pravilu, ki zahteva spremembo tarifne (pod)številke v nomenklaturi harmoniziranega sistema, ali (ii) s seznamom postopkov izdelave ali operacij oplemenitenja, ki blagu dodeli ali ne dodeli porekla države, v kateri so bili ti postopki izvedeni ali (iii) s pravilom dodane vrednosti.

               (40)

               V tem primeru spadajo jeklene žičnate vrvi med izdelke, ki jih zajema pravilo, ki zahteva spremembo tarifne (pod)številke. Ker je 4-mestna številka za pramenasto žico in jekleno žičnato vrv ista, postopek predelave, izveden v Dubaju, ne spremeni indijskega porekla, kar zadeva določitev neprefercionalnega porekla.

               (41)

               Čeprav ni bilo treba obravnavati vprašanja „dodane vrednosti uvožene surovine“ v Dubaju, je bil zaradi upravne popolnosti opravljen pregled številk, ki jih je družba UML predložila v podporo svojim trditvam, da je bila dodana vrednost v Dubaju znatna. Ta pregled je pokazal, da je bila dejanska dodana vrednost v Dubaju v vsakem primeru nižja od 25 % praga, ki ga je navedla družba, izražena kot odstotek cene franko tovarna za jeklene žičnate vrvi.

               (42)

               Kar zadeva stališče družbe UML, da je pristop spremembe 4-mestne številke izhodišče pri pogajanjih Komisije o pravilih o poreklu blaga z STO in še neveljavni zakonodaji, je treba opomniti, da je pravilo 4-mestne številke ustaljena praksa v zvezi z uporabo člena 24 carinskega zakonika Skupnosti. Tako prakso uporabljajo institucije Skupnosti in pristojni carinski organi držav članic pri določanju nepreferncialnega porekla številnih izdelkov, med katerimi je tudi zadevni izdelek.

               (43)

               Glede na izjavo, da družba ni bila seznanjena z nepreferncialnimi pravili o poreklu, želi Komisija najprej ponoviti, da je UML matična družba velike večnacionalne skupine s povezanimi proizvodnimi enotami, distributerji in prodajnimi oddelki po vsem svetu. Glede na gibanje surovin, končnega blaga in polizdelkov med družbami članicami v skupini se zdi malo verjetno, da družba ni bila seznanjena s pravili o nepreferncialnem poreklu ali poreklu ključnih izdelkov, proizvedenih v eni izmed njenih enot. Treba je tudi poudariti, da morajo družbe v vsakem primeru poznati veljavna pravila in se ne morejo sklicevati na nepoznavanje in tako upravičiti nespoštovanje veljavnih pravil.

               (44)

               Glede na zgoraj navedeno Komisija meni, da je bilo zadevno blago, izvoženo iz Dubaja, indijskega porekla, in bi zato moralo biti predmet protidampinških ukrepov, ki veljajo za uvoz jeklenih žičnatih vrvi s poreklom iz Indije.

               (45)

               Tako utemeljitve, ki jih je predložila družba v zvezi s poreklom zadevnega blaga niso bile sprejete in niso spremenile stališča Komisije, da je bila zaveza kršena.

         C.   SPREMEMBA SKLEPA 1999/572/ES

               (46)

               Glede na zgoraj navedeno velja, da se zaveza, ki jo je ponudila družba Usha Martin Industries & Usha Beltron Ltd, zdaj znana kot Usha Martin Ltd, ukine. Člen 1 Sklepa 1999/572/ES, s katerim je sprejeta zaveza družbe Usha Martin Industries & Usha Beltron Ltd, je treba ustrezno spremeniti –

         SKLENILA:
   Člen 1
   Sprejetje zaveze glede uvoza jeklenih vrvi in kablov, ki jo je ponudila družba Usha Martin Industries & Usha Beltron Ltd se umakne.
   Člen 2
   Tabela v členu 1(1) Sklepa 1999/572/ES se nadomesti z naslednjo tabelo:

                  Država

                  Proizvajalec

                  Dodatna oznaka TARIC

                  Južna Afrika

                              Haggie

                              Lower Germiston Road

                              Jupiter

                              PO Box 40072

                              Cleveland

                              Južna Afrika

                  A023

   Člen 3
   Ta odločba začne veljati dan po objavi v Uradnem listu Evropske unije.

      V Bruslju, 22. decembra 2005

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 217, 17.8.1999, str. 1. Uredba, kakor je bila spremenjena z Uredbo (ES) št. 1674/2003 (UL L 238, 25.9.2003, str. 1).

      (3)  UL L 217, 17.8.1999, str. 63. Sklep, kakor je bil nazadnje spremenjen z Uredbo (ES) št. 1678/2003 (UL L 238, 25.9.2003, str. 13).

      (4)  Glej str. 1 tega Uradnega lista.

      (5)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).

      (6)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 883/2005 (UL L 148, 11.6.2005, str. 5).

      (7)  Zadeva T-51/96 Miwon Co. Ltd. proti Svetu [2000] Recueil II-1841, odstavek 52.


title: Sklep Sveta z dne 30. novembra 1992 o sklenitvi Sporazuma med Evropsko gospodarsko skupnostjo in Švicarsko konfederacijo o prevozu blaga po cesti in železnici

text:
Pomembno pravno obvestilo

|

31992D0578

Uradni list L 373 , 21/12/1992 str. 0026 - 0027 finska posebna izdaja: poglavje 11 zvezek 20 str. 0072  švedska posebna izdaja: poglavje 11 zvezek 20 str. 0072

		Sklep Svetaz dne 30. novembra 1992 o sklenitvi Sporazuma med Evropsko gospodarsko skupnostjo in Švicarsko konfederacijo o prevozu blaga po cesti in železnici(92/578/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker lahko Sporazum med Evropsko gospodarsko skupnostjo in Švicarsko konfederacijo o prevozu blaga po cesti in železnici ponudi rešitev različnih trenutnih težav pri čezalpskem prometu blaga; ker je treba zagotoviti nediskriminacijski razvoj tranzita, tako da se lahko mednarodna trgovina odvija z najmanj stroški za širšo javnost in da se upravne in tehnične ovire, ki vplivajo na tranzit, čim bolj zmanjšajo;ker je treba pri teh ciljih hkrati upoštevati spoštovanje uporabnikove svobode izbire ter vidike varnosti na cestah, zaščite javnega zdravja in okolja v alpskih regijah;ker cilji in vsebina Sporazuma spadajo v skupno prometno politiko, tehnični standardi pa so za doseganje teh ciljev pomembni;ker je primerno določiti postopek za potrditev upravnega sporazuma, predvidenega v Sporazumu,SKLENIL:Člen 1Sporazum med Evropsko gospodarsko skupnostjo in Švicarsko konfederacijo o prevozu blaga po cesti in železnici se potrdi v imenu Skupnosti.Besedilo Sporazuma je priloženo k temu sklepu.Člen 2Predsednik Sveta poda uradno obvestilo, določeno v členu 21 Sporazuma.Člen 3Upravni sporazum, določen v točki II.4 Priloge 6 k Sporazumu se potrdi v skladu s postopkom iz člena 4 tega sklepa.Člen 4Komisiji pomaga odbor, sestavljen iz predstavnikov držav članic, ki mu predseduje predstavnik Komisije.Predstavnik Komisije predloži Odboru osnutek ukrepov, ki naj bi jih izvajali. Odbor predloži svoje mnenje o osnutku v roku, ki ga lahko določi predsednik glede na nujnost zadeve. Pri sklepih, ki jih mora sprejeti Svet na predlog Komisije, se mnenje sprejme z večino, določeno v členu 148(2) Pogodbe. Glasovi predstavnikov držav članic v Odboru se ponderirajo na način, opredeljen v tistem členu. Predsednik ne glasuje.Komisija sprejme predvidene ukrepe, če so ti skladni z mnenjem Odbora.Če predvideni ukrepi niso skladni z mnenjem Odbora, Komisija nemudoma predloži Svetu predlog ukrepov, ki naj se sprejmejo. Svet odloča s kvalificirano večino.Če Svet po preteku štirih tednov od dneva predložitve ne ukrepa, Komisija sprejme predlagane ukrepe.Člen 5Komisija sprejme ukrepe, potrebne za izvajanje upravnega sporazuma iz člena 3 v skladu s postopkom, opredeljenim v členu 4.V Bruslju, 30. novembra 1992Za SvetPredsednikT. Eggar[1] UL C 305, 23.11.1992.[2] UL C 313, 30.11.1992, str. 16.--------------------------------------------------


title: 2010/201/: Sklep Evropskega parlamenta in Sveta z dne 9. marca 2010 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               8.4.2010

               SL

               Uradni list Evropske unije

               L 88/14

         SKLEP EVROPSKEGA PARLAMENTA IN SVETA
   z dne 9. marca 2010
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2010/201/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) ter zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.

               (2)

               Za vloge, predložene po 1. maju 2009, je bilo področje uporabe ESPG razširjeno na podporo delavcem, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Nemčija je vlogo za uporabo sredstev ESPG v zvezi s presežnimi delavci v avtomobilski industriji predložila 13. avgusta 2009 in jo dopolnila z dodatnimi informacijami do 23. oktobra 2009. Ta vloga izpolnjuje zahteve za finančne prispevke, kakor je določeno v členu 10 Uredbe (ES) št. 1927/2006, zato Komisija predlaga, da se uporabi znesek v višini 6 199 341 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Nemčija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2010 se iz Evropskega sklada za prilagoditev globalizaciji (ESPG) uporabi vsota 6 199 341 EUR v odobrenih sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 9. marca 2010

            Za Evropski parlament

            Predsednik

         J. BUZEK

            Za Svet

            Predsednik

         M. Á. MORATINOS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Evropske centralne banke (EU) 2015/1574 z dne 4. septembra 2015 o spremembi Sklepa ECB/2014/8 o prepovedi denarnega financiranja in obrestovanju vlog države s strani nacionalnih centralnih bank (ECB/2015/29)

text:
               22.9.2015

               SL

               Uradni list Evropske unije

               L 245/12

         SKLEP EVROPSKE CENTRALNE BANKE (EU) 2015/1574
   z dne 4. septembra 2015
   o spremembi Sklepa ECB/2014/8 o prepovedi denarnega financiranja in obrestovanju vlog države s strani nacionalnih centralnih bank (ECB/2015/29)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti druge alinee člena 132(1) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti druge alinee člena 34.1 Statuta,
   ob upoštevanju naslednjega:

               (1)

               Sklep Evropske centralne banke ECB/2014/8 (1) določa tržne obrestne mere, ki služijo kot zgornje meje za obrestovanje vlog, ki jih imajo države in osebe javnega prava pri svojih nacionalnih centralnih bankah (NCB). To je Svetu ECB v pomoč pri spremljanju, ali NCB spoštujejo prepoved denarnega financiranja, ki je določena v členu 123 Pogodbe o delovanju Evropske unije.

               (2)

               Indeks Eurepo je bil v členu 1(d) Sklepa ECB/2014/8 opredeljen kot tržna obrestna mera za zavarovana posojila v zvezi z vezanimi vlogami v eurih. Indeks Eurepo je bil 2. januarja 2015 opuščen. Tržna obrestna mera za zavarovana posojila v zvezi z vezanimi vlogami v eurih bodo zdaj indeksi STOXX EUR GC Pooling s primerljivo zapadlostjo.

               (3)

               Zato je treba Sklep ECB/2014/8 ustrezno spremeniti –

         SPREJEL NASLEDNJI SKLEP:
   Člen 1
   Sprememba
   Člen 1(d) Sklepa ECB/2014/8 se nadomesti z naslednjim:

      „(d)   ‚tržna obrestna mera za zavarovana posojila‘: (i) v zvezi z vezanimi vlogami v eurih pomeni indekse STOXX EUR GC Pooling s primerljivo zapadlostjo; in (ii) v zvezi z vezanimi vlogami v drugi valuti pomeni primerljivo obrestno mero.“.

   Člen 2
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Frankfurtu na Majni, 4. septembra 2015

            Predsednik ECB

         Mario DRAGHI

      (1)  Sklep Evropske centralne banke ECB/2014/8 z dne 20. februarja 2014 o prepovedi denarnega financiranja in obrestovanju vlog države s strani nacionalnih centralnih bank (2014/303/EU) (UL L 159, 28.5.2014, str. 54).


title: 2009/674/ES: Sklep Evropskega parlamenta z dne 23. aprila 2009 o zaključku poslovnih knjig Evropske agencije za okolje za proračunsko leto 2007

text:
               26.9.2009

               SL

               Uradni list Evropske unije

               L 255/184

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig Evropske agencije za okolje za proračunsko leto 2007
   (2009/674/ES)
   EVROPSKI PARLAMENT,

               —

               ob upoštevanju zaključnih računov Evropske agencije za okolje za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske agencije za okolje za proračunsko leto 2007, skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje ter Evropskega okoljskega informacijskega in opazovalnega omrežja (4), zlasti člena 13,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0171/2009),

               1.

               ugotavlja, da so končni letni računovodski izkazi Evropske agencije za okolje taki, kot so priloženi k poročilu Računskega sodišča;

               2.

               odobri zaključek poslovnih knjig Evropske agencije za okolje za proračunsko leto 2007;

               3.

               naroči svojemu predsedniku, naj ta sklep posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 4.

      (2)  UL C 311, 5.12.2008, str. 64.

      (3)  UL L 248, 16.9.2002, str. 1.

      (4)  UL L 120, 11.5.1990, str. 1.

      (5)  UL L 357, 31.12.2002, str. 72.


title: Sklep Komisije z dne 23. aprila 1998 o spremembah Sklepa 95/539/ES o ustanovitvi Strokovnega odbora za tranzit zemeljskega plina po omrežjihBesedilo velja za EGP.

text:
Pomembno pravno obvestilo

|

31998D0285

Uradni list L 128 , 30/04/1998 str. 0070 - 0070

		Sklep Komisijez dne 23. aprila 1998o spremembah Sklepa 95/539/ES o ustanovitvi Strokovnega odbora za tranzit zemeljskega plina po omrežjih(Besedilo velja za EGP)(98/285/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ker je zaradi kontinuitete dela Strokovnega odbora za tranzit zemeljskega plina po omrežjih, ustanovljenega s Sklepom Komisije 95/539/ES [1], primerno črtati določbo, predpisano v tretjem odstavku člena 6 ("Trajanje mandata");ker je v skladu s tem treba spremeniti Sklep 95/539/ES,SKLENILA:Edini členV členu 6 Sklepa 95/539/ES se črta odstavek 3.V Bruslju, 23. aprila 1998Za KomisijoChristos PapoutsisČlan Komisije[1] UL L 304, 16.12.1995, str. 57.--------------------------------------------------


title: 2013/471/EU: Sklep Sveta z dne 23. septembra 2013 o odobritvi dnevnic in povrnitvi potnih stroškov članom Evropskega ekonomsko-socialnega odbora in njihovim namestnikom

text:
                  25.9.2013

                  SL

                  Uradni list Evropske unije

                  L 253/22

         SKLEP SVETA
         z dne 23. septembra 2013
         o odobritvi dnevnic in povrnitvi potnih stroškov članom Evropskega ekonomsko-socialnega odbora in njihovim namestnikom
         (2013/471/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti tretjega odstavka člena 301 Pogodbe,
         ob upoštevanju naslednjega:

                     (1)

                     S Sklepom Sveta 81/121/EGS (1) so bila določena pravila o odobritvi dnevnic in povrnitvi potnih stroškov članom Evropskega ekonomsko-socialnega odbora (v nadaljnjem besedilu: Odbor), namestnikom in strokovnjakom.

                     (2)

                     Evropski parlament je v resoluciji z dne 10. maja 2012 (2) opozoril, da se je predsedstvo Odbora zavezalo, da bo izvedlo reformo sistema povračila stroškov članom Odbora in njihovim namestnikom.

                     (3)

                     Odbor je 12. oktobra 2012 zaprosil Svet, da sprejme nov sklep o odobritvi dnevnic in povrnitvi potnih stroškov članom Odbora in njihovim namestnikom, ki bi razveljavil in nadomestil Sklep 81/121/EGS.

                     (4)

                     Treba bi bilo prilagoditi zneske dnevnic, ki se izplačajo članom Odbora in njihovim namestnikom. Poleg tega bi bilo treba predvideti sistem povračila potnih stroškov na podlagi dejanskih stroškov, kakor tudi nadomestil za čas, ki ga člani in njihovi namestniki porabijo za opravljanje funkcij, in s tem povezane administrativne stroške.

                     (5)

                     Kjer je to ustrezno, bi bilo treba na ravni Odbora določiti podrobna pravila o odobritvi nadomestil, povrnitvi potnih stroškov in o določitvi najvišjih zneskov povračila potnih stroškov.

                     (6)

                     Za zagotovitev ustrezne stopnje kontinuitete članom Odbora in njihovim namestnikom bi bilo treba predvideti prehodne določbe.

                     (7)

                     Zato bi bilo treba razveljaviti Sklep 81/121/EGS –

               SPREJEL NASLEDNJI SKLEP:

            Člen 1
            Članom Evropskega ekonomsko-socialnega odbora (v nadaljnjem besedilu: Odbor) in njihovi namestniki (v nadaljnjem besedilu: upravičenci) so upravičeni do dnevnic za dni, ko se udeležijo sej, do povrnitve potnih stroškov in do nadomestil za razdaljo in trajanje potovanja, v skladu s tem sklepom.

            Člen 2

               1.   Dnevnica za upravičence, ki se udeležijo sej, znaša 290 EUR.
               Odbor se lahko odloči zvišati dnevnico za največ 50 %:

                           (a)

                           kadar mora upravičenec, ki je v skladu s pravili povabljen na eno ali več sej, plačati nočitev v kraju seje, in sicer pred prvo sejo in po zadnji seji, ali

                           (b)

                           v primeru službenega potovanja zunaj Bruslja, kadar cene sob hotelov, izbranih za nastanitev upravičencev, presegajo 150 EUR na noč.

               2.   Dnevnica se lahko izplača upravičencem za največ dva dni premora med dvema sejama, kadar je ta dnevnica nižja od povračila potnih stroškov, ki bi jih sicer imel upravičenec pri povratnem potovanju med obema sejama.

            Člen 3
            Potni stroški upravičencev se povrnejo na podlagi dejanskih stroškov. Odbor določi ustrezne najvišje zneske povračila, da se zagotovi, da izdatki za potne stroške ne presežejo ravni, ki je predvidena v njegovem izglasovanem letnem proračunu.

            Člen 4
            Upravičenci so upravičeni do nadomestil za razdaljo in trajanje potovanja. V primeru potovanja med krajem prebivališča in Brusljem je upravičenec upravičen do nadomestil za stroške enega potovanja v Bruselj in enega potovanja nazaj iz Bruslja za vsak teden dela v Odboru.

            Člen 5
            Odbor sprejme podrobne določbe za izvajanje členov 2, 3 in 4 do 16. januarja 2014.

            Člen 6
            Nadomestilo za razdaljo iz člena 4 se izračuna na naslednji način:

                        (a)

                        za del potovanja med 0 in 50 km: 15 EUR;

                        (b)

                        za del potovanja med 51 in 500 km: 0,08 EUR/km;

                        (c)

                        za del potovanja med 501 in 1 000 km: 0,04 EUR/km;

                        (d)

                        za del potovanja med 1 001 in 3 000 km: 0,02 EUR/km;

                        (e)

                        za del potovanja, ki presega 3 000 km: ni nadomestila.

            Člen 7
            Nadomestilo za trajanje potovanja iz člena 4 se izračuna na naslednji način:

                        (a)

                        za potovanje, ki skupaj traja od dve do štiri ure: znesek, ki ustreza 1/8 zneska dnevnice iz člena 2;

                        (b)

                        za potovanje, ki skupaj traja od štiri do šest ur: znesek, ki ustreza 1/4 zneska dnevnice iz člena 2;

                        (c)

                        za potovanje, ki skupaj traja več kot šest ur in med njim ni potrebna nočitev: znesek, ki ustreza 1/2 zneska dnevnice iz člena 2;

                        (d)

                        za potovanje, ki skupaj traja več kot šest ur in je med njim potrebna nočitev: znesek, ki ustreza znesku dnevnice iz člena 2, ob predložitvi dokazil.

            Člen 8

               1.   Upravičenci lahko kot prehodni ukrep in upoštevaje odstavek 2 tega člena zaprosijo, da se zanje do njihovega konca mandata, ki se izteče 20. septembra 2015, še naprej uporablja Sklep 81/121/EGS.

               2.   Odbor se lahko pri uporabi odstavka 1 tega člena odloči za znižanje zneskov, določenih v Sklepu 81/121/EGS.

            Člen 9
            Odbor vsako leto do 30. aprila Evropskemu parlamentu in Svetu predloži podrobno poročilo o povračilu potnih stroškov in o izplačanih nadomestilih upravičencem v predhodnem letu. Navedeno poročilo vključuje podrobnosti o številu upravičencev, številu potovanj, ciljih potovanj, potovalnem razredu ter nastalih in povrnjenih potnih stroških, pa tudi podrobnosti o izplačanih nadomestilih.

            Člen 10
            Odbor do 16. oktobra 2015 Svetu predloži poročilo o oceni uporabe tega sklepa in zlasti o njegovem vplivu na proračun.
            To poročilo o oceni vključuje elemente, ki Svetu omogočijo, da po potrebi določi nadomestila upravičencev.

            Člen 11
            Sklep 81/121/EGS se brez poseganja v člen 8(1) razveljavi z učinkom od 15. oktobra 2013.

            Člen 12
            Ta sklep začne veljati dvajseti dan po objavi v Uradnem listu Evropske unije.

            V Bruslju, 23. septembra 2013

                  Za Svet

                  Predsednik

               V. JUKNA

            (1)  Sklep Sveta 81/121/EGS z dne 3. marca 1981 o odobritvi dnevnic in povrnitvi potnih stroškov članom Ekonomsko-socialnega odbora, namestnikom in strokovnjakom (UL L 67, 12.3.1981, str. 29).

            (2)  UL L 286, 17.10.2012, str. 110.


title: Sklep Sveta z dne 27. junija 2002 o spremembah Sklepa 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006)

text:
Pomembno pravno obvestilo

|

32002D0601

Uradni list L 195 , 24/07/2002 str. 0034 - 0037

		Sklep Svetaz dne 27. junija 2002o spremembah Sklepa 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006)(2002/601/ES)SVET EVROPSKE UNIJE JE −ob upoštevanju Pogodbe o ustanovitvi Evropske skupnosti in zlasti člena 308 te pogodbe,ob upoštevanju predloga Komisije [1],ob upoštevanju mnenja Evropskega parlamenta [2]ob upoštevanju mnenja Ekonomsko-socialnega odbora [3],ob posvetovanju z Odborom regij,ob upoštevanju naslednjega:(1) Svet je 23. julija 1996 sprejel Uredbo (ES) št. 1488/96 o finančnih in tehničnih ukrepih za spremljanje reformiranja (MEDA) gospodarskih in socialnih struktur v okviru Evro-mediteranskega partnerstva [4].(2) Sredozemska regija predstavlja za Skupnost prednostno območje in je politični, ekonomski in socialni razvoj sredozemskih partnerjev izziv, ki ima vedno večje razsežnosti.(3) Pomembno je nadaljevati in okrepiti sodelovanje, ki se je pričelo z Evro-mediteranskim partnerstvom, ustanovljenim z Barcelonsko deklaracijo 27. novembra 1995.(4) Barcelonska deklaracija ugotavlja, da so kulturne in civilizacijske tradicije celotne sredozemske regije in dialog med temi kulturami ter izmenjava na človeški, znanstveni in tehnološki ravni bistveni dejavniki za zbliževanje sredozemskih narodov, poglabljanje razumevanja med njimi in napredek pri medsebojnem dojemanju teh narodov. Deklaracija poudarja pomen razvoja človeških virov tako na področju izobraževanja in usposabljanja, zlasti mladih, kakor tudi na področju kulture, in ugotavlja, da lahko civilna družba bistveno prispeva k procesu razvoja Evro-mediteranskega partnerstva ter deluje kot pomemben dejavnik boljšega razumevanja in zbliževanja narodov.(5) Evro-mediteransko sodelovanje je na področju visokega šolstva nepogrešljiv instrument za doseganje ključnih ciljev navedenih v Barcelonski deklaraciji, zlasti glede razvoja človeških virov, pospeševanja razumevanja med kulturami ter zbliževanja narodov v Evro-mediteranski regiji ter razvoja svobodnih in cvetočih civilnih družb.(6) Svet je 29. aprila 1999 sprejel Sklep 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006) [5].(7) Program Tempus III se je izkazal kot učinkovito orodje za strukturno sodelovanje na področju visokega šolstva in za razvoj visokega šolstva vključno z izboljšanjem človeških virov ter poklicnih znanj. Tempus lahko prek univerz in univerzitetnega osebja v državah upravičenkah učinkovito prispeva tudi k razvoju javne uprave in izobraževalnih struktur;(8) Razširitev geografskega obsega programa Tempus III na sredozemske države nečlanice in na ozemlja, ki jih navaja Uredba (ES) št. 1488/96, bi omogočila delovanje na podlagi preskušenih prednosti tega programa, doseganje ekonomije obsega in razširitev regionalnega sodelovanja na področje širše Evro-mediteranske regije.(9) Primerno je za šest mesecev podaljšati obdobje, določeno za program Tempus III, do 31. decembra 2006, ne da bi prilagodili določbo o financiranju, ker to obdobje sovpada tako z obdobjem finančnega načrtovanja, kot z obdobjem drugih večjih programov, ki jih ima Skupnost na področju izobraževanja in usposabljanja.(10) Ukrepe za izvajanje programa Tempus III je treba sprejeti v skladu s Sklepom Sveta 1999/468/ES z dne 28. junija 1999 o postopkih izvajanja pooblastil Komisije [6].(11) Sklep 1999/311/ES mora biti ustrezno spremenjen −SKLENIL:Člen 1Sklep 1999/311/ES se spremeni kot sledi:1. Člena 1 in 2 se nadomestita z naslednjim:"Člen 1Trajanje programa Tempus IIIS tem je sprejeto, da tretja faza vseevropskega programa sodelovanja v visokem šolstvu (v nadaljevanju "Tempus III") zajema obdobje od 1. julija 2000 do 31. decembra 2006.Člen 2Države upravičenke1. Tempus III se nanaša na države, ki so upravičene do pomoči na podlagi Uredbe Sveta (ES) št. 2666/2000, z dne 5. decembra 2000, o pomoči Albaniji, Bosni in Hercegovini, Hrvaški, Zvezni republiki Jugoslaviji, Nekdanji jugoslovanski republiki Makedoniji [7], in na nove neodvisne države nekdanje Sovjetske zveze in Mongolije iz Uredbe Sveta (ES, Euratom) št. 99/2000, z dne 29. decembra 1999 o zagotavljanju pomoči partnerskim državam vzhodne Evrope ter osrednje Azije [8] in sredozemskim državam nečlanicam ter ozemljem iz Uredbe Sveta (ES) št. 1488/96, z dne 23. julija 1996 o finančnih in tehničnih ukrepih (MEDA) za spremljanje reformiranja gospodarskih in socialnih struktur v okviru Evro-mediteranskega partnerstva [9]. V nadaljevanju so te države in ozemlja "države upravičenke".2. Komisija se na podlagi presoje posebnega položaja v vsaki državi v skladu s postopki iz uredb, navedenih v odstavku 1, dogovori z državami upravičenkami, ali bi sodelovale v programu Tempus III ter o vrsti in pogojih njihovega sodelovanja. Za države upravičenke, ki ne sodelujejo v programu Tempus III, se uporabljajo pogoji iz člena 10(1)."2. Členi 5, 6 in 7 se nadomestijo z naslednjim:"Člen 5Cilj1. Cilj programa Tempus III je pospeševanje razvoja visokošolskih sistemov v državah upravičenkah s kar najbolj uravnoteženim sodelovanjem s partnerji iz vseh držav članic, v skladu s smernicami in splošnimi cilji uredb iz člena 2(1) ter v skladu s programi in panožnimi pristopi, ki so posledica teh uredb.2. Natančneje je Tempus III namenjen:(a) pospeševanju razumevanja med kulturami in zbliževanja kultur, razvijanju svobodne in cvetoče civilne družbe; in(b) lažjemu prilagajanju in razvoju visokega šolstva, da bi se bolje odzivalo na družbenoekonomske in kulturne potrebe držav upravičenk, tako da obravnava:(i) zadeve, povezane z razvojem in preoblikovanjem učnih načrtov na prednostnih področjih;(ii) reformo in razvoj visokošolskih struktur in institucij ter njihovo upravljanje;(iii) razvoj usposabljanja, ki vodi do kvalifikacij, s katerimi se bo odpravilo pomanjkanje zahtevnih znanj, potrebnih za družbeno reformo in razvoj, zlasti z izboljševanjem in krepitvijo povezav z gospodarstvom;(iv) prispevek visokega šolstva in usposabljanja za državljanstvo in krepitev demokracije.3. Pri zasledovanju ciljev Tempusa III bo Komisija upoštevala splošno politiko Skupnosti glede enakih priložnosti za moške in ženske. Prizadevala si bo tudi zagotoviti, da nobena skupina državljanov ne bo ali izločena ali v slabšem položaju.Člen 6Dialog z državami upravičenkamiV dogovoru s pristojnimi organi v vsaki državi bo Komisija opredelila podrobne prednostne naloge in cilje programa Tempus III, na podlagi ciljev programa in določb iz Priloge, ter zlasti skladno s:(a) splošnimi cilji uredb iz člena 2(1);(b) politiko gospodarskih in socialnih reform ter reformami izobraževanja vsake države upravičenke;(c) potrebo po doseganju primernega ravnotežja med izbranimi prednostnimi področji in viri, dodeljenimi Tempusu III.Člen 7Odbor1. Komisija izvaja program Tempus III v skladu z določbami Priloge, na podlagi podrobnih smernic, ki se sprejemajo vsako leto, ter v skladu s podrobnimi prednostnimi nalogami in cilji, za katere se dogovori s pristojnimi organi v vsaki državi upravičenki, kot je določeno v členu 6.2. Odbor iz odstavkov 4 in 5, ob upoštevanju cilja, opredeljenega v členu 5, pomaga Komisiji zlasti pri izvajanju programa ter svoje delo usklajuje z drugimi programskimi odbori, ustanovljenimi na področju izobraževanja (Socrates) in usposabljanja (Leonardo).3. Ukrepi, potrebni za izvajanje tega sklepa, ki se nanašajo na spodaj navedene vsebine, se sprejmejo v skladu s postopkom iz odstavka 4:(a) splošne smernice, veljavne za Tempus III;(b) postopki izbire in splošne smernice za finančno pomoč Skupnosti (zneski, trajanje in upravičenci);(c) vprašanja splošne uravnoteženosti programa Tempus II,I vključno s porazdelitvijo med razne aktivnosti;(d) podrobne prednostne naloge in cilji, o katerih se je treba dogovoriti s pristojnimi organi v vsaki državi upravičenki;(e) ukrepi za spremljanje in ocenjevanje programa Tempus III.4. Komisiji pomaga odbor.Ob sklicevanju na ta odstavek, se uporabljata člena 4 in 7 Sklepa 1999/468/ES.Rok iz člena 4(3) Sklepa 1999/468/ES je en mesec.Odbor sprejme svoj poslovnik.5. Poleg tega se lahko Komisija posvetuje z odborom o katerikoli drugi zadevi glede izvajanja programa Tempus III, vključno z letnim poročilom.V tem primeru se uporabljata člena 3 in 7 Sklepa 1999/468/ES;"3. Člena 9 in 10 se nadomestita z naslednjim:"Člen 9Povezave z drugimi dejavnostmi SkupnostiSkladno s postopkom iz člena 7(4) tega sklepa in, kjer se uporablja, s postopkom iz člena 10 Uredbe (ES) št. 2666/2000 ter iz člena 13 Uredbe (ES; Eratom) št. 99/2000, in člena 11 Uredbe (ES) št. 1488/96, zagotovi Komisija v okviru meja, začrtanih z letnimi proračunskimi sklepi, doslednost, in kjer je to potrebno, tudi komplementarost med Tempusom III in drugimi akcijami Skupnosti, ki potekajo znotraj Skupnosti ter kot del pomoči državam upravičenkam, zlasti v zvezi z aktivnostmi Evropske ustanove za usposabljanje.Člen 10Usklajevanje z dejavnostmi v tretjih državah1. Komisija organizira ustrezno usklajevanje z dejavnostmi tretjih držav [10], ali z dejavnostmi univerz in poslovnega sektorja v teh državah na istem področju kakor Tempus III, vključno s sodelovanjem v projektih Tempus III, če je to primerno.2. To sodelovanje ima lahko veliko oblik, ki vključujejo tudi eno ali več naslednjih dejavnosti:(a) sodelovanje v projektih Tempus III na podlagi sofinanciranja;(b) izkoriščanje priložnosti, ki jih ponuja Tempus III za usmerjanje izmenjav, za katere se zagotavlja dvostransko financiranje;(c) usklajevanje med programom Tempus III in nacionalnimi pobudami, ki imajo iste cilje, vendar se financirajo in upravljajo ločeno;(d) vzajemna izmenjava informacij o vseh pomembnih pobudah na tem področju.";4. V členu 12 se drugi odstavek nadomesti z naslednjim:"Do 30. junija 2004 predloži vmesno poročilo o ugotovitvah vrednotenja, skupaj s predlogi za podaljšanje ali prilagoditev programa Tempus III za obdobje, ki se prične 1. januarja 2007;"5. V Prilogi se besedilo pod naslovom "Individualne štipendije" nadomesti z besedilom iz Priloge k temu sklepu.Člen 2Ta sklep začne veljati z dnem sprejetja. Ta sklep se objavi v Uradnem listu Evropskih skupnosti.V Luxembourgu, 27. junija 2002Za SvetPredsednikM. Arias Cañete[1] UL C 151 E, 25.6.2002, str. 118.[2] Mnenje z 14. maja 2002 (še ni objavljeno v Uradnem listu).[3] UL C 149, 21.6.2002, str. 36.[4] UL L 189, 30.7.1996, str. 1. Uredba, kakor je bila nazadnje spremenjena z Uredbo (ES) št. 2698/2000 (UL L 311, 12.12.2000, str. 1).[5] UL L 120, 8.5.1999, str. 30. Sklep, kakor je bil nazadnje spremenjen z Uredbo (ES) št. 2666/2000 (UL L 306, 7.12.2000, str. 1).[6] UL L 184, 17.7.1999, str. 23.[7] UL L 306, 7.12.2000, str. 1. Uredba, kakor je bila nazadnje spremenjena z Uredbo (ES) št. 2415/2001 (UL L 327, 12.12.2001, str. 3).[8] UL L 12, 18.1.2000, str. 1.[9] UL L 189, 30.7.1996, str. 1. Uredba, kakor je bila nazadnje spremenjena z Uredbo (ES) št. 2698/2000 (UL L 311, 12.12.2000, str. 1).[10] Te države so članice Skupine 24 in niso države članice Skupnosti, Republika Ciprus, Malta, ali pridružene članice držav Srednje in Vzhodne Evrope in sodelovanje se nanaša na projekte z državami Srednje in Vzhodne Evrope, ki niso med pridruženimi članicami in ki so upravičene do sodelovanja v programu Phare in z drugimi državami, katere bi Skupnost morda nekoč vključila.--------------------------------------------------PRILOGA"Individualne štipendijePoleg JEP ter strukturnih in/ali komplementarnih ukrepov bo Skupnost podpirala tudi zagotavljanje individualnih štipendij za učitelje, raziskovalce, vodje usposabljanja, delavce univerzitetnih uprav, višje uradnike na ministrstvih, načrtovalce izobraževanja in druge strokovnjake s področja usposabljanja iz držav upravičenk ali iz Skupnosti, za obiske zaradi pospeševanja kakovosti, razvoja in prestrukturiranja visokega šolstva in usposabljanja v državah upravičenkah.Ti obiski lahko med drugim vključujejo naslednja področja:- razvoj učnih programov in učnega gradiva,- kadrovski razvoj, zlasti s periodičnim izobraževanjem za osvežitev znanja in prakse v podjetjih,- naloge poučevanja, raziskovanja in vodenja usposabljanja,- dejavnosti v podporo razvoju visokega šolstva,- sodelovanje pri dejavnostih evropskih združenj, zlasti univerzitetnih."--------------------------------------------------


title: 2012/563/EU: Sklep Evropskega parlamenta z dne 10. maja 2012 o zaključku poslovnih knjig Prevajalskega centra za organe Evropske unije za proračunsko leto 2010

text:
               17.10.2012

               SL

               Uradni list Evropske unije

               L 286/147

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Prevajalskega centra za organe Evropske unije za proračunsko leto 2010
   (2012/563/EU)
   EVROPSKI PARLAMENT,

               —

               ob upoštevanju letnih računovodskih izkazov Prevajalskega centra za organe Evropske unije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (3), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0125/2012),

               1.

               odobri zaključek poslovnih knjig Prevajalskega centra za organe Evropske unije za proračunsko leto 2010;

               2.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 117.

      (2)  UL L 248, 16.9.2002, str. 1.

      (3)  UL L 314, 7.12.1994, str. 1.

      (4)  UL L 357, 31.12.2002, str. 72.


title: 2005/244/ES: Sklep Sveta z dne 3. marca 2005 o sklenitvi Sporazuma med Evropsko skupnostjo in Vlado Socialistične republike Vietnam o dostopu na trg

text:
               22.3.2005

               SL

               Uradni list Evropske unije

               L 75/35

         SKLEP SVETA
   z dne 3. marca 2005
   o sklenitvi Sporazuma med Evropsko skupnostjo in Vlado Socialistične republike Vietnam o dostopu na trg
   (2005/244/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija se je v imenu Skupnosti pogajala o dvostranskem Sporazumu o predčasnem izvajanju obveznosti v zvezi z dostopom na trg, ki so povezane s pristopom Vietnama k STO.

               (2)

               Sporazum je bil parafiran 3. decembra 2004.

               (3)

               Potrebno je, da ta začasen in sui generis sporazum, če naj bo učinkovit, začne veljati čim prej. Sklenitev sporazuma ne vpliva na delitev pristojnosti med Skupnostjo in njenimi državami članicami v skladu s pravom Skupnosti, kakor to razlaga Sodišče.

               (4)

               Sporazum je treba v imenu Skupnosti odobriti –

         SKLENIL:
   Člen 1
   Sporazum med Evropsko skupnostjo in Vlado Socialistične republike Vietnam o dostopu na trg se odobri v imenu Skupnosti.
   Besedilo Sporazuma je priloženo k temu sklepu.
   Člen 2
   Predsednik Sveta je pooblaščen za imenovanje osebe pooblaščene za podpis Sporazuma, ki je za Skupnost zavezujoč.
   Člen 3
   Komisija v skladu s postopkom iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1) sprejme ukrep iz prvega odstavka člena 5 Sporazuma o ponovni uvedbi kvot za tekstil in oblačila v primeru, če Vietnam ne izpolnjuje obveznosti iz členov 2, 3 in 4 Sporazuma ter odstavka 9 Sporazuma v obliki izmenjave pisem, parafiranega 15. februarja 2003.
   Določbe iz tega sklepa o odobritvi Sporazuma prevladajo nad Uredbo (EGS) št. 3030/93, kolikor se nanašajo na isto vsebino.

      V Bruslju, 3. marca 2005

            Za Svet

            Predsednik

         F. BILTGEN

      (1)  UL L 275, 8.11.1993, str. 1. Uredba, kakor je bila nazadnje spremenjena z Uredbo (ES) št. 2200/2004 (UL L 374, 22.12.2004, str. 1).
   SPORAZUM
   med Evropsko skupnostjo in Vlado Socialistične republike Vietnam o dostopu na trg
   EVROPSKA SKUPNOST
   in
   VLADA SOCIALISTIČNE REPUBLIKE VIETNAM
   v nadaljnjem besedilu „stranki“ ali „stranka“ –
   OB PRIZNAVANJU pomembnosti usklajevanja in krepitve prijateljstva, sodelovanja in medsebojne povezanosti med Socialistično republiko Vietnam in Evropsko skupnostjo;
   Z ŽELJO, da bi razvijali in širili trgovinske in naložbene odnose med Socialistično republiko Vietnam in Evropsko skupnostjo –
   STA SE DOGOVORILI O NASLEDNJEM:
   Člen 1
   Evropska skupnost s 1. januarjem 2005 opusti kvote za tekstil in oblačila, ki veljajo za Socialistično republiko Vietnam, z namenom njihove odprave.
   Člen 2
   S 1. januarjem 2005 Socialistična republika Vietnam:

               —

               uporablja tarife za oblačila, tkanine in gotove tekstilne izdelke ter vlakna po stopnjah, za katere se je Vietnam obvezal v Sporazumu o trgovanju s tekstilom in oblačili ter drugih ukrepih za odpiranje trga, parafiranem v Hanoju dne 15. februarja 2003 (1),

               —

               uporablja tarifno stopnjo 5 % za preje,

               —

               uporablja tarifno stopnjo 65 % za vina in alkoholne pijače,

               —

               investitorjem in ponudnikom storitev iz Evropske skupnosti zagotavlja obravnavo, ki ni manj ugodna od tiste, ki jo imajo investitorji in ponudniki storitev iz ZDA na podlagi poglavij o naložbah in trgovanju s storitvami iz Dvostranskega trgovinskega sporazuma med Socialistično republiko Vietnam in Združenimi državami Amerike ter njegovih ustreznih prilog,

               —

               dovoli subjektom iz Evropske skupnosti naložbe v proizvodnjo cementa in klinkerja, ob upoštevanju predpisov, ki se za to področje uporabljajo v Vietnamu. Ti predpisi niso diskriminatorni,

               —

               dovoli investitorjem Evropske skupnosti v sektorju telekomunikacij, ki trenutno delujejo skladno s pogodbami o poslovnem sodelovanju z vietnamskimi operaterji možnost, da obnovijo veljavne dogovore, ali da jih spremenijo v drugačno obliko, pod pogoji, ki niso slabši od pogojev, ki jih imajo zdaj, v skladu s Sporazumom STO, ki sta ga Vietnam in Evropska skupnost parafirala 9. oktobra 2004,

               —

               odpravi omejitve za stranke, ki jim te storitve zagotavljajo dobavitelji iz Evropske skupnosti za računalniške storitve, storitve v gradbeništvu, inženiringu, integriranem inženiringu, arhitekturne storitve in storitve urbanističnega načrtovanja, ki trenutno delujejo v Vietnamu,

               —

               od primera do primera preuči možnost, da se pod pogoji iz Sporazuma STO, ki sta ga 9. oktobra 2004 parafirala Vietnam in Evropska skupnost, subjektom iz Evropske skupnosti izdajo dovoljenja za ustanovitev podjetij v 100 % lasti Evropske skupnosti v Vietnamu, za opravljanje računalniških storitev, storitev v gradbeništvu, inženiringu, integriranem inženiringu, arhitekturnih storitev in storitev urbanističnega načrtovanja, brez omejitev glede strank, katerim se te storitve zagotavljajo,

               —

               dovoli 04 (štirim) farmacevtskim podjetjem Evropske skupnosti izvajanje proizvodnje po receptu tretjih v Vietnamu brez zahteve po prenosu dovoljenj, hkrati pa lahko navedena podjetja obdržijo dovoljenja za trženje uvoženih proizvodov,

               —

               dovoli družbam Evropske skupnosti, da ustanovijo skupna podjetja z vietnamskimi partnerji, brez omejitve kapitalske udeležbe Evropske skupnosti za naložbe v gradnjo poslovnih stavb in stanovanj za prodajo in najem, ob upoštevanju vietnamskih zakonov in predpisov o prodaji nepremičnin in njihovi oddaji v najem.

         Člen 3
   Socialistična republika Vietnam najkasneje do 31. marca 2005:

               —

               izda 01 (enemu) distributerju iz Evropske skupnosti dovoljenje za ustanovitev podjetja v 100 % lasti Evropske skupnosti v Vietnamu, ob upoštevanju pogojev iz Sporazuma STO, ki sta ga 9. oktobra 2004 parafirala Vietnam in Evropska skupnost,

               —

               izda 01 (enemu) zavarovatelju iz Evropske skupnosti dovoljenje za delovanje na področju življenjskega zavarovanja v Vietnamu,

               —

               dovoli skupna podjetja z 51 % kapitalsko udeležbo linijskim družbam iz Evropske skupnosti in 01 (eni) linijski družbi dovoli ustanovitev podjetja s 100 % naložbo Evropske skupnosti v Vietnamu, za izvajanje dejavnosti svoje lastne linijske družbe, ob upoštevanju pogojev iz Sporazuma STO, ki sta ga 9. oktobra 2004 parafirala Vietnam in Evropska skupnost,

               —

               izda 01 (enemu) ponudniku storitev iz Evropske skupnosti dovoljenje za zagotavljanje storitev računalniškega rezervacijskega sistema v Vietnamu, ob upoštevanju pogojev iz Sporazuma STO, ki sta ga 9. oktobra 2004 parafirala Vietnam in Evropska skupnost,

               —

               odobri tarifno kvoto za uvoz 3 500 enot Popolnoma zgrajenih enot (CBU) motornih koles ali mopedov s poreklom iz Evropske skupnosti v višini 70 % od obstoječe tarifne stopnje. Najmanj 50 % teh kvot se dodeli vietnamskim zastopnikom in distributerjem, ki so jih proizvajalci Evropske skupnosti uradno pooblastili.

         Člen 4
   Socialistična republika Vietnam:

               —

               zagotovi investitorjem iz Evropske skupnosti obravnavo, ki ni manj ugodna od tiste, ki velja za japonske investitorje na podlagi Dvostranskega sporazuma o naložbah (BIT) med Socialistično republiko Vietnam in Japonsko, ob začetku veljavnosti omenjenega sporazuma,

               —

               v letih 2005 in 2006 izda 03 (tri) dovoljenja dobaviteljem iz Evropske skupnosti za okoljske storitve za delovanje v Vietnamu kot podjetjem v 100 % lasti Evropske skupnosti, razen za storitve presoje vpliva na okolje, ki je predmet področja dejavnosti in pogojev iz Sporazuma STO, ki sta ga parafirala Vietnam in Evropska skupnost 9. oktobra 2004,

               —

               dovoli tistim distributerjem iz Evropske skupnosti, ki zakonito delujejo v Vietnamu, da odprejo še 04 (štiri) trgovine v letu 2005 in 02 (dve) dodatni trgovini v letu 2006,

               —

               izda 01 (enemu) distributerju iz Evropske skupnosti dovoljenje za ustanovitev podjetja v 100 % lasti Evropske skupnosti v Vietnamu, ob upoštevanju pogojev iz Sporazuma STO, ki sta ga 9. oktobra 2004 parafirala Vietnam in Evropska skupnost,

               —

               skrajša seznam prepovedanih molekul na 5–7 molekul najpozneje do decembra 2004 in najpozneje do 31. decembra 2005 ta seznam za Evropsko skupnost odpravi.

         Člen 5
   Evropska skupnost lahko ponovno uvede kvote za tekstil in oblačila na ravni skupne količine kvot za tekstil in oblačila, ki jih je Evropska skupnost dodelila Vietnamu v letu 2004, povečane za letno stopnjo rasti, določeno v Sporazumu o trgovanju s tekstilom in oblačili in drugimi ukrepi za odpiranje trga, parafiranem v Hanoju 15. februarja 2003, če Vietnam ne izpolni katere od obveznosti iz členov 2, 3 in 4 tega sporazuma ali odstavka 9 Sporazuma iz leta 2003.
   Če Evropska skupnost ne izpolni svojih obveznosti iz člena 1 tega sporazuma ali iz odstavka 9 Sporazuma o trgovanju s tekstilom in oblačili in drugimi ukrepi za odpiranje trga, parafiranega v Hanoju 15. februarja 2003, lahko Vietnam opusti uporabo obveznosti iz členov 2, 3 in 4 tega sporazuma.
   Člen 6
   Ta sporazum začne veljati po izmenjavi pisnih uradnih obvestil pogodbenic o koncu njunih notranjih postopkov za navedeni namen.
   Vsaka od pogodbenic lahko kadar koli predlaga spremembe tega sporazuma ali pa se mu odpove, pod pogojem, da o tem šest mesecev vnaprej obvesti drugo pogodbenico. V primeru odpovedi ta sporazum preneha veljati ob izteku odpovednega roka.
   Ta sporazum preneha veljati na dan pristopa Vietnama k STO.
   Pogodbenici si prizadevata dokončati svoje notranje postopke, z namenom da bi se ta sporazum začel izvajati do 31. decembra 2004.
   Člen 7
   Ta sporazum je sestavljen v dveh izvodih, in sicer v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in vietnamskem jeziku, pri čemer je vsako od teh besedil enako verodostojno.

            Za Evropsko skupnost

            Za Vlado Socialistične republike Vietnam

      (1)  Objavljen v
         Uradnem listu Evropske unije L 152, 26.6.2003, str. 42, kot „Sporazum v obliki izmenjave pisem, ki spreminja Sporazum med Evropsko skupnostjo in Socialistično republiko Vietnam o trgovini s tekstilnimi in oblačilnimi izdelki ter drugih ukrepih za odpiranje trga, kakor je bil nazadnje spremenjen s Sporazumom v obliki izmenjave pisem, parafiranim 31. marca 2000“.


title: Sklep Komisije (EU) 2015/1380 z dne 10. avgusta 2015 o odobritvi Kraljevini Danski, da ratificira Konvencijo o mednarodnih zavarovanjih na premični opremi in Protokol h Konvenciji v zvezi z zadevami, ki se nanašajo na letalsko opremo, ki sta bila sprejeta skupaj v Cape Townu 16. novembra 2001 (notificirano pod dokumentarno številko C(2015) 5553)

text:
               12.8.2015

               SL

               Uradni list Evropske unije

               L 213/6

         SKLEP KOMISIJE (EU) 2015/1380
   z dne 10. avgusta 2015
   o odobritvi Kraljevini Danski, da ratificira Konvencijo o mednarodnih zavarovanjih na premični opremi in Protokol h Konvenciji v zvezi z zadevami, ki se nanašajo na letalsko opremo, ki sta bila sprejeta skupaj v Cape Townu 16. novembra 2001

         (notificirano pod dokumentarno številko C(2015) 5553)

   (Besedilo v danskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2006/325/ES z dne 27. aprila 2006 o sklenitvi Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (1) ter zlasti člena 1a Sklepa,
   ob upoštevanju naslednjega:

               (1)

               V skladu s členom 5(2) Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (2) (v nadaljnjem besedilu: Sporazum) se mora Danska vzdržati sklepanja mednarodnih sporazumov, ki bi lahko vplivali na področje uporabe Uredbe Sveta (ES) št. 44/2001 (3) ali ga spremenili, razen v primeru soglasja z Evropsko unijo in sprejetja zadovoljivih ukrepov v zvezi z odnosom med Sporazumom na eni strani ter zadevnim mednarodnim sporazumom na drugi. Uredba (ES) št. 44/2001 je bila razveljavljena, nadomestila pa jo je Uredba (EU) št. 1215/2012 Evropskega parlamenta in Sveta (4).

               (2)

               V skladu s členom 3(2) Sporazuma je Danska z dopisom z dne 20. decembra 2012 uradno obvestila Komisijo o svoji odločitvi, da bo izvajala vsebino Uredbe (EU) št. 1215/2012 (5). V skladu s členom 3(6) Sporazuma je dansko obvestilo ustvarilo po mednarodnem pravu medsebojne obveznosti med Dansko in Evropsko unijo. Uredba (EU) št. 1215/2012 torej pomeni spremembo Sporazuma.

               (3)

               Danska je 30. marca 2015 prosila za soglasje Evropske unije k predlagani ratifikaciji Konvencije o mednarodnih zavarovanjih na premični opremi (v nadaljnjem besedilu: Konvencija) in Protokola h Konvenciji v zvezi z zadevami, ki se nanašajo na letalsko opremo (v nadaljnjem besedilu: Protokol), ki sta bila sprejeta skupaj v Cape Townu 16. novembra 2001.

               (4)

               Nekatere zadeve, ki jih urejata Konvencija in Protokol, so zajete tudi z Uredbo (EU) št. 1215/2012, zaradi česar navedena instrumenta vplivata na navedeno uredbo. Člen 13 Konvencije in člen X Protokola na primer urejata izdajo začasne odredbe. Slednji člen se uporablja le, če je država pogodbenica Protokola dala izjavo v skladu s členom XXX(2) Protokola. Poleg tega člen 43 Konvencije in člen XXI Protokola urejata pristojnost sodišč na podlagi člena 13 Konvencije. Ker ta pravila vplivajo na Uredbo (EU) št. 1215/2012, mora Evropska unija soglašati s tem, da Danska ratificira Konvencijo in Protokol.

               (5)

               V skladu s členom 1a Sklepa 2006/325/ES mora Komisija za namen uporabe člena 5(2) Sporazuma pred sprejetjem odločitve, s katero se izrazi soglasje Unije, oceniti, ali mednarodni sporazum, ki ga namerava skleniti Danska, ne bo povzročil neučinkovitosti Sporazuma in ne bo ogrozil pravilnega delovanja sistema, vzpostavljenega na podlagi njegovih pravil.

               (6)

               Evropska unija je pristopila h Konvenciji in Protokolu na podlagi Sklepa Sveta 2009/370/ES (6), ter deponirala listino o pristopu 28. aprila 2009.

               (7)

               V skladu s Sklepom 2009/370/ES je Evropska unija ob pristopu h Konvenciji in Protokolu dala izjavo v skladu s členom 55 Konvencije v zvezi z uporabo členov 13 in 43 Konvencije v primerih, ko ima dolžnik stalno prebivališče na ozemlju države članice Evropske unije. Poleg tega je dala izjavo v skladu s členom XXX(5) Protokola, da se člen XXI Protokola v Evropski uniji ne bo uporabljal in da se bo v zvezi s tem za države članice, za katere je zavezujoča Uredba (ES) št. 44/2001 ali kateri koli drug sporazum za razširitev področja njene uporabe, uporabljala navedena uredba. V zvezi s členom X Protokola ni dala izjave.

               (8)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ni sodelovala pri sprejetju Sklepa 2009/370/ES, ki zato zanjo ni zavezujoč niti se v njej ne uporablja. Danska bo k uporabi Konvencije in Protokola zavezana zgolj kot ločena pogodbenica.

               (9)

               Glede na te okoliščine in dejstvo, da sta Konvencija in Protokol začela veljati 1. avgusta 2009 v vseh državah članicah Evropske unije razen Danske, Komisija meni, da ratifikacija s strani Danske ne bi povzročila neučinkovitosti Sporazuma ali ogrozila pravilnega delovanja sistema, vzpostavljenega na podlagi njegovih pravil, vendar mora Danska dati izjavi v skladu s členom 55 Konvencije in členom XXX(5) Protokola, podobni izjavama Evropske unije. Pod navedenim pogojem ratifikacija prav tako ne bo vplivala na pogoje, pod katerimi je Evropska unija sama pristopila h Konvenciji in Protokolu.

               (10)

               V skladu s tem bi morala Evropska unija odobriti Danski, da ratificira Konvencijo in Protokol. Danska bi morala ob ratifikaciji Konvencije in Protokola dati izjavi v zvezi s členoma 13 in 43 Konvencije ter členom XXI Protokola, podobni izjavama Evropske unije –

         SPREJELA NASLEDNJI SKLEP:
   Člen 1
   Komisija v imenu Evropske unije odobri Kraljevini Danski, da ratificira Konvencijo o mednarodnih zavarovanjih na premični opremi in Protokol h Konvenciji v zvezi z zadevami, ki se nanašajo na letalsko opremo, ki sta bila sprejeta skupaj v Cape Townu 16. novembra 2001.
   Člen 2
   Danska ob ratifikaciji Konvencije in Protokola da naslednji izjavi:

                  „1.

                  V skladu s členom 55 Konvencije iz Cape Towna bo Danska v primeru, da ima dolžnik stalno prebivališče na ozemlju države članice Evropske unije, uporabljala člena 13 in 43 Konvencije za izdajo začasne odredbe le v skladu s členom 35 Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (7), kot ga razlaga Sodišče Evropske unije v smislu člena 24 Bruseljske konvencije z dne 27. septembra 1968 o pristojnosti in izvrševanju sodnih odločb v civilnih in gospodarskih zadevah (8).

                  2.

                  V skladu s členom XXX(5) Protokola o zrakoplovih Danska ne bo uporabljala člena XXI navedenega protokola, pri čemer se bo v zvezi s tem uporabljala Uredba (EU) št. 1215/2012.

   Člen 3
   Ta sklep je naslovljen na Kraljevino Dansko.

      V Bruslju, 10. avgusta 2015

            Za Komisijo

         Věra JOUROVÁ

            Članica Komisije

      (1)  UL L 120, 5.5.2006, str. 22.

      (2)  UL L 299, 16.11.2005, str. 62.

      (3)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 12, 16.1.2001, str. 1).

      (4)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 351, 20.12.2012, str. 1).

      (5)  UL L 79, 21.3.2013, str. 4.

      (6)  Sklep Sveta 2009/370/ES z dne 6. aprila 2009 o pristopu Evropske skupnosti h Konvenciji o mednarodnih zavarovanjih na premični opremi in protokolu h konvenciji v zvezi z zadevami, ki se nanašajo na letalsko opremo, ki sta bila sprejeta skupaj v Cape Townu 16. novembra 2001 (UL L 121, 15.5.2009, str. 3).


title: Sklep Evropskega parlamenta (EU) 2016/1530 z dne 28. aprila 2016 o zaključnem računu Evropskega organa za zavarovanja in poklicne pokojnine za proračunsko leto 2014

text:
               14.9.2016

               SL

               Uradni list Evropske unije

               L 246/272

         SKLEP EVROPSKEGA PARLAMENTA (EU) 2016/1530
   z dne 28. aprila 2016
   o zaključnem računu Evropskega organa za zavarovanja in poklicne pokojnine za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega organa za zavarovanja in poklicne pokojnine za proračunsko leto 2014,

               —

               ob upoštevanju poročila Računskega sodišča o zaključnem računu Evropskega organa za zavarovanja in poklicne pokojnine za proračunsko leto 2014 z odgovorom organa (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice organu glede izvrševanja proračuna za proračunsko leto 2014 (05584/2016 – C8-0087/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (4), zlasti člena 64,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A8-0091/2016),

               1.

               ugotavlja, da so podatki v končnem zaključnem računu Evropskega organa za zavarovanja in poklicne pokojnine takšni kot v prilogi k poročilu Računskega sodišča;

               2.

               odobri zaključni račun Evropskega organa za zavarovanja in poklicne pokojnine za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Evropskega organa za zavarovanja in poklicne pokojnine, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 175.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 48.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Evropske centralne banke (EU) 2015/839 z dne 27. aprila 2015 o določitvi kreditnih institucij, ki so predmet celovite ocene (ECB/2015/21)

text:
                  29.5.2015

                  SL

                  Uradni list Evropske unije

                  L 132/88

            SKLEP EVROPSKE CENTRALNE BANKE (EU) 2015/839
      z dne 27. aprila 2015
      o določitvi kreditnih institucij, ki so predmet celovite ocene (ECB/2015/21)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije in zlasti člena 127(6) Pogodbe,
      ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 4(1)(f), člena 4(3), člena 6(5)(d) in členov 9 do 13 Uredbe,
      ob upoštevanju predloga Nadzornega odbora,
      ob upoštevanju naslednjega:

                  (1)

                  V skladu s členom 33(3) in (4) Uredbe (EU) št. 1024/2013 je Evropska centralna banka (ECB) leta 2014 opravila celovito oceno kreditnih institucij, določenih v Sklepu ECB/2014/3 (2), vključno z oceno njihove bilance stanja.

                  (2)

                  ECB bi morala opraviti celovito oceno tistih kreditnih institucij, ki jih prejšnja ocena ni zajela in so postale pomembne po sprejetju Sklepa ECB/2014/3, in sicer v primerljivem obsegu in globini z oceno iz leta 2014.

                  (3)

                  V tej oceni bi morale biti zajete tri kreditne institucije, ki jih je ECB razvrstila kot pomembne na podlagi pomembnosti čezmejnih dejavnosti nadzorovane skupine v smislu člena 6(4) Uredbe (EU) št. 1024/2013 ter členov 59 in 60 Uredbe (EU) št. 468/2014 Evropske centralne banke (ECB/2014/17) (3). Zajeta bi morala biti tudi kreditna institucija, razvrščena kot pomembna na podlagi člena 6(4) Uredbe (EU) št. 1024/2013, ker je ena od treh najpomembnejših institucij v sodelujoči državi članici, in pomembna kreditna institucija, ki je bila ustanovljena leta 2014 kot posledica ukrepov reševanja, ki jih je pristojni nacionalni organ sprejel v zvezi s kreditno institucijo, ki je bila razvrščena kot pomembna.

                  (4)

                  Ker so bila sredstva slednje institucije predmet pregleda kakovosti sredstev in posebne revizije, institucija sama pa ni opravljala obremenitvenega testa, bi morala institucija v letu 2015 opravljati samo obremenitveni test.

                  (5)

                  Poleg tega in da bi zagotovili enake pogoje, bi bilo treba v to oceno zajeti še štiri druge kreditne institucije, ki bi lahko izpolnile merila za pomembnost, določena v členu 6(4) Uredbe (EU) št. 1024/2013, na podlagi podatkov ob računovodskem koncu leta za poslovno leto 2014.

                  (6)

                  ECB lahko od oseb iz člena 10(1) Uredbe (EU) št. 1024/2013 zahteva, naj predložijo vse informacije, ki jih potrebuje za izvedbo celovite ocene. ECB lahko uporabi tudi svoja pooblastila po členih 11 do 13 navedene uredbe.

                  (7)

                  ECB bi morala pri izvedbi te celovite ocene tesno sodelovati z upoštevnimi pristojnimi nacionalnimi organi –

            SPREJEL NASLEDNJI SKLEP:
      Člen 1
      Subjekti, ki so predmet celovite ocene
      1.   Subjekti, navedeni v Prilogi, so predmet celovite ocene, ki jo bo izvedla ECB.
      2.   Novo Banco, SA opravlja v okviru celovite ocene samo obremenitveni test.
      3.   V skladu s členom 10 Uredbe (EU) št. 1024/2013 predložijo kreditne institucije, ki so v Prilogi določene kot predmet celovite ocene, vse informacije, ki so pomembne za to oceno in jih zahteva ECB.
      Člen 2
      Preiskovalna pooblastila
      1.   V skladu s členom 11 Uredbe (EU) št. 1024/2013 lahko ECB izvaja svoja preiskovalna pooblastila v zvezi s kreditnimi institucijami, določenimi v Prilogi.
      2.   ECB preveri informacije, ki jih prejme od kreditnih institucij, vključno z inšpekcijskimi pregledi na kraju samem, kadar je to potrebno, pri čemer ji pomagajo pristojni nacionalni organi, če je to primerno, in z vključitvijo tretjih oseb, v skladu s členi 9 do 13 Uredbe (EU) št. 1024/2013.. Kadar je to potrebno, lahko ECB povabi pristojne nacionalne organe, da za opravljanje pregleda kakovosti sredstev v okviru celovite ocene imenujejo revizorje, ki niso zakonsko predpisani.
      Člen 3
      Začetek veljavnosti
      Ta sklep začne veljati 6. maja 2015.

         V Frankfurtu na Majni, 27. aprila 2015

               Predsednik ECB

            Mario DRAGHI

         (1)  UL L 287, 29.10.2013, str. 63.

         (2)  Sklep ECB/2014/3 z dne 4. februarja 2014 o določitvi kreditnih institucij, ki so predmet celovite ocene (UL L 69, 8.3.2014, str. 107).

         (3)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

         PRILOGA

            INSTITUCIJE, ZAJETE V CELOVITO OCENO

            Belgija

         Banque Degroof S.A.

            Francija

         Agence Française de Développement (*)

            Luksemburg

         J.P. Morgan Bank Luxembourg S.A. (*)

            Malta

         Mediterranean Bank plc (*)

            Avstrija

         Sberbank Europe AG
         VTB Bank (Austria) AG

            Portugalska

         Novo Banco, SA (samo obremenitveni test)

            Slovenija

         Unicredit Banka Slovenija d.d.

            Finska

         Kuntarahoitus Oyj (Municipality Finance plc) (*)

            (*)  Manj pomembne institucije, ki se lahko prerazvrstijo kot pomembne kreditne institucije na podlagi podatkov ob računovodskem koncu leta za poslovno leto 2014.